Só lyk jongste Covid-19-statistieke(Foto: Unsplash) Altesaam 97 nuwe Covid-19-sterftes is die afgelope 24 uur bevestig, het dr. Zweli Mkhize, minister van gesondheid, Donderdagaand ná die daaglikse bywerking van statistieke gesê. Altesaam 15 265 Covid-19-sterftes is tot dusver aangemeld. Ses nuwe sterftes is in die Wes-Kaap aangemeld, 17 in KwaZulu-Natal, 21 in Gauteng, sewe in die Oos-Kaap, vier in die Vrystaat, 26 in Mpumalanga en 15 in Noordwes. Suid-Afrika se herstelkoers staan in hierdie stadium op 88,9% en tot dusver het 573 003 mense van die virus herstel. Gauteng het met 21 063 steeds die meeste aktiewe gevalle. Die provinsie word gevolg deur die Vrystaat met 12 793 aktiewe gevalle, Noordwes met 4 784 gevalle, KwaZulu-Natal met 7 891 gevalle en die Noord-Kaap met 3 164. Volgens Mkhize is 20 555 nuwe toetse gedoen en 2 007 nuwe gevalle is aangemeld. Tot dusver het altesaam 644 438 mense die virus opgedoen.